en en en en en ceb id en en de en en en en en en id en en en ceb id en en de en en en en en en en en en af af nl nl af af nl af af de nl fa fr de nl de nl nl br nl en uk nl de nl de nl nl bn af en nl en en en en nl nl en nl nl en en en en es en en en en en en en en en en en nl en en en nl en en en nl en en az nl en
School of Netball Top 20 Ranglys – 2017
Die krag van Suid-Afrikaanse skolenetbal lê sonder twyfel steeds in Pretoria. Op School of Netball se ranglys vir die 2017-seisoen kom ses van die voorste tien eerste netbalspanne in die land vanuit die Jakarandastad. Onder die voorste vier spanne in Suid-Afrika tel drie spanne van Pretoria-Oos en een vanuit Centurion.
Hoërskool Menlopark is 2017 se voorste skolespan in Suid-Afrika en beklee dan ook die boonste posisie op School of Netball se eerste ranglys. Menlo het vanjaar slegs vier keer die onderspit gedelf, teen Stellenberg (39-35), Paarl Gimnasium (29-28) en twee keer teen die Afrikaanse Hoër Meisieskool. (33-32, 23-13).
Menlopark het vanjaar as die kampioen van die Tuks-reeks, Gauteng-kampioenskap, Wildeklawer-toernooi asook die SA Skole-kampioenskap uit die stryd getree. Dit was slegs in die Jubilee-liga van Pretoria wat Menlo nie die trofee omhoog kon hou nie. Affies Meisies het in die liga koning gekraai deur al hul wedstryde te wen. Die telling tussen Menlo en Affies Mesies se ligawedstryd was 33-32 in Affies se guns.
Affies Meisies beklee dan ook die tweede posisie op die ranglys en was vanjaar slegs vyf keer aan die verloorkant. Drie van die nederlae was teen Menlopark, terwyl Affies ook een keer teen Waterkloof (15-14) en een keer teen Garsfontein (28-23) verloor het. Affies het ook met 22-elk gelykop teen Stellenberg gespeel.
Die derde posisie op die ranglys word deur die Hoërskool Garsfontein beklee wat vanjaar met ‘n enkele punt (35-34) na ekstra speeltyd teen Menlopark in die eindstryd van die Tuks-reeks verloor het. Hulle het met Affies Meisies in die finaal van die Affie-fees afgereken. Van Garsies se sewe nederlae gedurende die seisoen was ses daarvan teen School of Netball se twee voorste spanne, Menlopark en Affies.
Daar is wel nie veel te kies tussen Garsfontein en Eldoraigne se spanne nie. Eldoraigne het vanjaar in die eindstryd van die Gauteng- sowel as die SA Skole-kampioenskap die knie teen Menlopark gebuig. Eldos en Garsies het slegs twee keer in 2017 ontmoet, met ‘n uitslag van 27-elk in die liga, en 32-30 in Garsies se guns in die semi-finaal van die Tuks-reeks.
Eldoraigne het buiten nederlae teen Menlopark, Garsfontein en Affies ook twee keer teen Waterkloof (26-25, 15-14) en een keer teen die Hoërskool Rustenburg (19-18) die knie gebuig. Die nederlae teen Klofies en Rustenburg was almal egter slegs met ‘n enkele punt.
Die skool wat die hoogste posisie op ons ranglys beklee wat nie vanjaar op die SA Skole-kampioenskap in aksie was nie, is Paarl Gimnasium. Gimmies is in die vyfde posisie ook die enigste span buite Pretoria wat onder ons voorste vyf skole tel. Die span van die Paarl het vanjaar slegs vier keer teen Outeniqua (33-31), Affies (25-20), Waterkloof (19-17) en Garsfontein (34-22) verloor. Gimmies het weens die jaarlikse Paarl Interskole hom aan die SA Skole-kampioenskap onttrek.
Die 2017 hoërskole netbalseisoen het weereens gesorg vir die een na die ander opwindende wedstryd tussen die top eerstespanne in die land, en meer as 450 individuele uitslae is in ag geneem in die samestelling van die ranglys.
Ons sien uit na die nuwe seisoen en beoog om ‘n weeklikse ranglys in 2018 te publiseer.
#affiesmeisies, #Bloemhof, #Garsies, #Kwaggas, #Menlo, #Oranje, #Outeniqua, #PaarlGim, #Top20, OranjeMeisies
Latest posts from Lezelle Hendriks
Laerskole kry eerste voorsmakie van Fast 5 netbal - November 14, 2017
Netbalspanne onveranderd vir Wildeklawer 2018 - October 10, 2017
Ben Vorster dra Fast 5 kroon - October 4, 2017
Reply on TwitterRetweet on TwitterLike on TwitterTwitter
Result - Outeniqua 25 Ben Vorster 23
Reply on TwitterRetweet on TwitterLike on TwitterTwitter
Result - Ben Vorster 39 Merensky 22
Reply on TwitterRetweet on TwitterLike on TwitterTwitter
Result - Tuks Final - Menlopark 22 Garsfontein 14
Reply on TwitterRetweet on TwitterLike on TwitterTwitter
Result - #Wildeklawer10 Final - Sentraal 28 Affies 21
Reply on TwitterRetweet on Twitter1Like on Twitter2Twitter
#affiesmeisies #AllAges2017 #Bloemhof #CokeToernooi #Fast5 #FNBClassicClashes #Garsies #GSS2017 #Kwaggas #LangenhovenGim #Menlo #Oranje #Outeniqua #PaarlGim #personalities #proteas #Punt #Struisies #Top20 #Wildeklawer #WildeklwerNetbal MenloPark National School Champs OranjeMeisies Results SASN
Digicomms 2017 School Of Netball